Du kan godt forsøg et tilskud af magnesium på op til 500 milligram dagligt, selv om forskningen ikke er ret god. En samlet analyse af tre afprøvninger med magnesiumtilskud til søvnen fandt, at forsøgsdeltagerne i gennemsnit faldt 17 minutter hurtigere i søvn sammenlignet med kontrolgruppen. En enkelt undersøgelse viste, at deltagerne sov bedre igennem ved at tage 500 milligram dagligt gennem otte uger. Men jeg må understrege, at det er afprøvninger af dårlig videnskabelig kvalitet. Hvilken type magnesium du skal vælge, ved jeg ikke rigtig noget om, men nogle foretrækker magnesiumcitrat på grund af en potentiel bedre optagelighed. Husk, at søvnbesvær har mange mulige årsager, og hvis du er stresset, ruger over tingene, er ængstelig, eller på anden måde er oppe at køre, så hjælper magnesium næppe som eneste behandling.